|  |  |
| --- | --- |
|  |  |

|  |  |
| --- | --- |
|  | «Objekto\_miestas»:Abonento kodas: «Pirkejo\_kodas»Objekto kodas: «Objekto\_kodas» |

**ŠALTO GERIAMOJO VANDENS TIEKIMO IR (ARBA) NUOTEKŲ TVARKYMO PASLAUGŲ PIRKIMO-PARDAVIMO SUTARTIS Nr.** «Sutarties\_numeris»

«Sutarties\_data»

AB „Klaipėdos vanduo“ (toliau – **Vandens tiekėjas**), atstovaujama ............................................., veikiančios pagal bendrovės generalinio direktoriaus 20...... m. ....................... ......... d. įgaliojimą Nr. ............., ir «Objekto\_miestas» «Objekto\_adresas» savininkas (arba nuomininkas) «Pirkejo\_pavadinimas», (toliau – **Vartotojas**) (**Vandens tiekėjas** ir **Vartotojas** toliau bendrai vadinami Šalimis, o kiekviena atskirai – Šalimi), sudarėme šią sutartį (toliau Sutartis):

1. **SUTARTIES OBJEKTAS**
2. Pagal šią Sutartį **Vandens tiekėjas** tiekia **Vartotojui** iki šios Sutarties 1 priede nustatytos vandens tiekimo ir vartojimo ribos saugos ir kokybės reikalavimus atitinkantį geriamąjį vandenį ir teikia nuotekų tvarkymo paslaugas, vadovaudamasis Lietuvos Respublikos geriamojo vandens tiekimo ir nuotekų tvarkymo įstatymu ir kitais teisės aktais.
3. Šia sutartimi Šalys įsipareigoja laikytis Lietuvos Respublikos įstatymų ir kitų teisės aktų, deramai realizuojant joms suteiktas teises bei prisiimtus įsipareigojimus, tiekiant, vartojant ir atsiskaitant už geriamąjį vandenį ir nuotekų tvarkymą, tiekiamus šios Sutarties pagrindu.
4. **Vartotojas** patvirtina, kad prieš Sutarties pasirašymą, **Vandens** t**iekėjas** pateikė visą **Vartotojo** pareikalautą žodinę ir rašytinę informaciją, susijusią su geriamojo vandens tiekimu ir nuotekų tvarkymo paslaugų teikimu bei šia Sutartimi prisiimtų teisių ir pareigų realizavimo tvarka, Šalims pagal šią Sutartį tenkančia atsakomybe, taip pat patvirtina, kad **Vartotojas** yrasupažindintas su įrengtų apskaitos prietaisų plombų žymenimis, jam išaiškintas draudimas savavališkai nuimti apskaitos prietaisus, juos perkelti į kitą vietą, pakeisti ar nuplėšti vandens apskaitos mazgo ar kitų su apskaita susijusių plombuojamų vietų gamyklines ir (arba) **Vandens tiekėjo** uždėtas plombas.
5. Jeigu **Vartotojui** nuosavybės teise priklauso geriamojo vandens apskaitos prietaisas (-ai) ir jis (jie) atitinka Lietuvos Respublikos metrologijos įstatymo reikalavimus, **Vartotojas** sutinka, kad nuo šios Sutarties pasirašymo šį (-iuos) prietaisą (-us), eksploatuoja ir teisės aktų nustatyta tvarka metrologinę patikrą atlieka **Vandens tiekėjas**.

**II. ŠALIŲ ĮSIPAREIGOJIMAI**

5. **Vandens** **tiekėjas** įsipareigoja:

* 1. nenutrūkstamai tiekti **Vartotojui** geriamąjį vandenį ir teikti nuotekų tvarkymo paslaugas, išskyrus, kai Viešosios vandens tiekimo sutarties standartinių sąlygų, patvirtintų Lietuvos Respublikos Vyriausybės 2007 m. sausio 31 d. nutarimu Nr.  126 (su visais vėlesniais papildymais ir pakeitimais), numatytais atvejais laikinai nutraukiamas, sustabdomas ar apribojamas geriamojo vandens tiekimas ir nuotekų tvarkymo paslaugų teikimas **Vartotojui**;
	2. atsakyti ir užtikrinti, kad **Vartotojui** tiekiamo geriamojo vandens visuomenės sveikatos saugos ir kokybės parametrai iki šios Sutarties 1 priede nurodytos vandens tiekimo ir vartojimo ribos atitiktų Lietuvos Respublikos geriamojo vandens įstatymo (su visais vėlesniais papildymais ir pakeitimais), Lietuvos higienos normos HN 24:2017 „Geriamojo vandens saugos ir kokybės reikalavimai“, patvirtintos Lietuvos Respublikos sveikatos apsaugos ministro 2003 m. liepos 23 d. įsakymu Nr. V-455 (su visais vėlesniais papildymais ir pakeitimais), ir kitų teisės aktų reikalavimus, išskyrus atvejus, kai šie parametrai pablogėja **Vartotojui** nuosavybės teise priklausančiuose ar kitais teisėtais pagrindais valdomuose ar naudojamuose geriamojo vandens naudojimo įrenginiuose, geriamajam vandeniui tiekti reikalingose komunikacijose ne dėl **Vandens tiekėjo** kaltės;
	3. užtikrinti geriamojo vandens tiekimo ir nuotekų tvarkymo paslaugų kokybę, atitinkančią aplinkos ministro 2006 m. gruodžio 29 d. įsakymu Nr. D1-639 patvirtintus Viešojo vandens tiekimo ir nuotekų tvarkymo paslaugų kokybės reikalavimus (su visais vėlesniais papildymais ir pakeitimais);
	4. teisės aktų nustatyta tvarka eksploatuoti ir prižiūrėti jam nuosavybės teise priklausančią ar kitais teisėtais pagrindais valdomą ir (ar) naudojamą vandens tiekimo ir nuotekų tvarkymo infrastruktūrą, užtikrindamas saugų geriamojo vandens tiekimą, nuotekų tvarkymą ir infrastruktūros plėtrą, laikydamasis aplinkos apsaugos ir visuomenės sveikatos saugos reikalavimų;
	5. įrengti savo lėšomis geriamojo vandens apskaitos prietaisą, keisti geriamojo vandens apskaitos prietaisą, kurio metrologinė apskaita yra pasibaigus, nauju arba buvusiu eksploatacijoje, tačiau metrologiškai tvarkingu, užtikrinti, kad geriamojo vandens apskaitos prietaiso būklė atitiktų teisės aktų reikalavimus, o matavimai būtų reikalaujamo tikslumo, ir Lietuvos Respublikos metrologijos įstatymo nustatyta tvarka organizuoti metrologinę patikrą.
	6. įrengus, pakeitus ar patikrinus vandens apskaitos prietaisą (-us), surašyti dviem egzemplioriais **Vandens tiekėjo** nustatytos formos aktą, kurį pasirašo **Vandens tiekėjo** darbuotojas ir **Vartotojas**. Vienas šio akto egzempliorius įteikiamas **Vartotojui**, o kitas lieka **Vandens tiekėjui**. **Vartotojui** atsisakius dalyvauti surašant šį aktą ir (ar) jį pasirašyti, aktas galioja, tačiau **Vandens tiekėjo** darbuotojas apie atsisakymą dalyvauti surašant šį aktą ir (ar) jį pasirašyti turi pažymėti abiejuose akto egzemplioriuose;
	7. atlikti neeilinę vandens apskaitos prietaiso metrologinę patikrą, jeigu **Vartotojas** įtaria, kad naudojamas apskaitos prietaisas neatitinka jam nustatytų reikalavimų. Jeigu patikrinus nustatoma, kad apskaitos prietaisas atitinka jam nustatytus metrologinius reikalavimus, neeilinei patikrai patirtas **Vandens tiekėjo** sąnaudas per 10 dienų nuo **Vandens tiekėjo** sąskaitos išsiuntimo turi apmokėti **Vartotojas**;
	8. pateikti (išsiųsti) apmokėjimo dokumentą **Vartotojui** už sunaudotą per ataskaitinį laikotarpį geriamąjį vandenį ir suteiktas nuotekų tvarkymo paslaugas ne vėliau kaip iki kito mėnesio, einančio po ataskaitinio laikotarpio, 10-osios kalendorinės dienos;
	9. įspėti **Vartotoją** apie numatomą geriamojo vandens tiekimo ir nuotekų tvarkymo paslaugų teikimo laikiną nutraukimą, sustabdymą ar apribojimą teisės aktų nustatytais atvejais ir tvarka ir nurodyti, nuo kada ir kuriam laikui nutraukiamas, sustabdomas ar apribojamas geriamojo vandens tiekimas ir nuotekų tvarkymo paslaugų teikimas, kokiu būdu **Vartotojui** bus sudaryta galimybė gauti geriamąjį vandenį (iš vandens kolonėlių, autocisternų, vandens butelių ir panašiai) ir/ar naudotis nuotekų tvarkymo paslaugomis kitais būdais (biotualetais ir pan.), jeigu pertrūkis truks ilgiau kaip 12 valandų;
	10. teikti Informacijos apie geriamojo vandens tiekimą ir nuotekų tvarkymą teikimo abonentams tvarkos apraše, patvirtintame Lietuvos Respublikos aplinkos ministro 2006 m. gruodžio 15 d. įsakymu Nr. D1-594 (su visais vėlesniais papildymais ir pakeitimais), nustatyta tvarka informaciją apie tiekiamo geriamojo vandens saugą ir kokybę, jų pablogėjimą, avarijas, planuojamus geriamojo vandens tiekimo ir nuotekų tvarkymo paslaugų pertrūkius ir kitus pokyčius, galinčius turėti įtakos vartotojų sveikatai ir gyvenimo kokybei, vandens naudojimą, saugų ir efektyvų vandens tiekimo infrastruktūros naudojimą, jos plėtrą, vandens kainas ir vartotojams teikiamas paslaugas.

6. **Vartotojas** privalo:

* 1. teisės aktų nustatyta tvarka prižiūrėti jam nuosavybės teise priklausančius ar kitais teisėtais pagrindais valdomus ir (ar) naudojamus geriamojo vandens naudojimo įrenginius, geriamajam vandeniui tiekti reikalingas komunikacijas ir nuotekų šalinimo įrenginius, užtikrinant jų būklę, atitinkančią teisės aktų reikalavimus;
	2. užtikrinti **Vartotojo** gyvenamosiose patalpose (bute/individualiame gyvenamajame name) ar teritorijoje esančių geriamojo vandens apskaitos prietaisų saugų naudojimą ir plombų nepažeidžiamumą, o juos pažeidus, atlyginti **Vandens tiekėjo** patirtus nuostolius;
	3. nedelsiant, tačiau ne vėliau kaip per 24 valandas, pranešti **Vandens tiekėjui** apie pastebėtą avariją, gaisrą, geriamojo vandens apskaitos prietaisų gedimus, plombų ar kitokius pažeidimus, susijusius su geriamojo vandens naudojimu;
	4. ne vėliau kaip per 10 dienų informuoti **Vandens tiekėją** apie **Vartotojo** gyvenamosiose patalpose (bute/individualiame gyvenamajame name) deklaruotų ir gyvenančių asmenų skaičiaus, ar kitų pastovių duomenų, nurodytų šios Sutarties 1 priede, pasikeitimus. Išrašant apmokėjimo dokumentą į visus šiame punkte minimus pakeitimus atsižvelgiama nuo atitinkamų dokumentų pateikimo datos. Visas teisines pasekmes, atsirandančias už šiame punkte nustatytos pareigos nevykdymą, prisiima **Vartotojas**;
	5. neišleisti į **Vandens tiekėjo** eksploatuojamą nuotekų tvarkymo infrastruktūrą nuodingų ar kitokių medžiagų ar jų mišinių, galinčių sukelti sprogimą, užkimšti tinklus ar kitaip sutrikdyti infrastruktūros darbą;
	6. kas mėnesį tiksliai ir teisingai deklaruoti geriamojo vandens apskaitos prietaisų rodmenis pagal paties **Vartotojo** nuskaitytus apskaitos prietaisų rodmenis, įrašant juos į **Vandens tiekėjo** pateiktus apmokėjimo dokumentus. Jeigu mokėjimo suma yra 0 (nulis), vandens apskaitos prietaiso (-ų) rodmenis reikia pranešti: tel. (8 46) 22 02 20 Klaipėdoje, tel. (8 46) 47 16 91 Gargžduose, elektroniniu paštu rodmenys@vanduo.lt arba užrašius atnešti adresu: Ryšininkų g. 11, Klaipėdoje arba Laugalių g. 2B, Gargžduose;
	7. **Vandens tiekėjo** pateiktą apmokėjimo dokumentą apmokėti ne vėliau kaip iki kito mėnesio, einančio po ataskaitinio mėnesio, paskutinės kalendorinės dienos;
	8. visiškai atsiskaityti su **Vandens tiekėju** už sunaudotą geriamąjį vandenį bei suteiktas nuotekų tvarkymo paslaugas ir nutraukti sutartį, kai **Vartotojas** (savininkas) gyvenamąsias patalpas (butą/individualų gyvenamąjį namą), į kurias tiekiamas geriamasis vanduo ir teikiamos nuotekų tvarkymo paslaugos, perleidžia kito asmens nuosavybėn, arba nutraukiama ar pasibaigia su **Vartotoju** (nuomininku) sudaryta nuomos sutartis;
	9. leisti **Vandens tiekėjo** atstovams iš anksto suderintu laiku, sutartyje nurodytais kontaktais, pateikusiems **Vandens tiekėjo** išduotą darbo pažymėjimą su darbuotojo nuotrauka, vardu, pavarde, pareigomis, nuo 8 iki 20 val. įeiti į **Vartotojo** gyvenamąsias patalpas(butą/individualų gyvenamąjį namą)ir**/**ar teritoriją ir sudaryti sąlygas (užtikrinti laisvą, patogų ir higieniškai saugų priėjimą prie vandens apskaitos prietaiso (-ų)) patikrinti vandens apskaitos prietaisų rodmenis, jų eksploatavimo sąlygas bei techninę būklę, atlikti metrologinę patikrą, juos pakeisti bei apžiūrėti vandens ir nuotekų tinklus, teisės aktų nustatyta tvarka sustabdyti geriamojo vandens tiekimą įsiskolinusiam asmeniui (toliau – atlikti tam tikrus veiksmus);
	10. nekliudyti kitiems to paties namo gyventojams prisijungti prie namo vandentiekio ir nuotekų tinklo ir vartoti geriamąjį vandenį bei naudotis nuotekų sistema;
	11. atlyginti **Vandens tiekėjui** geriamojo vandens apskaitos prietaiso įsigijimo ir (ar) įrengimo sąnaudas, jei apskaitos prietaisas, įrengtas **Vartotojo** patalpose, dėl Vartotojo kaltės yra pažeistas, sugadintas ir (ar) savavališkai nuimtas;
	12. sekti nuotekų kaupimo rezervuarų prisipildymą ir laiku atiduoti nuotekas ir (ar) nuotekų valymo metu susidarančias atliekas (dumblą) **Vandens tiekėjui** ar jo nurodytam nuotekas transportuojančiam asmeniui tais atvejais, kai **Vartotojas** nuotekas tvarko individualiai.

**III. ŠALIŲ ATSAKOMYBĖ**

7. **Vandens tiekėjas**:

7.1. nutraukdamas sutartį savo iniciatyva, nesant **Vartotojo** kaltės, Lietuvos Respublikos įstatymų nustatyta tvarka turi kompensuoti **Vartotojui** visas su tuo susijusias išlaidas;

7.2. nevykdydamas šia Sutartimi prisiimtų įsipareigojimų ar netinkamai juos vykdydamas, Lietuvos Respublikos įstatymų nustatyta tvarka privalo atlyginti **Vartotojo** patirtą žalą;

7.3. atsako už geriamojo vandens tiekimą ir nuotekų tvarkymo paslaugų teikimą šioje Sutartyje numatytomis sąlygomis, mokėjimų už suvartotą geriamąjį vandenį ir suteiktas nuotekų tvarkymo paslaugas teisingą apskaičiavimą ir apmokėjimo dokumentų pateikimą **Vartotojui** šioje Sutartyje numatytais atvejais ir terminais;

7.4. neatsako už:

7.4.1. geriamojo vandens visuomenės sveikatos saugos ir kokybės parametrų pablogėjimą, atsiradusį už geriamojo vandens tiekimo ir vartojimo ribos;

7.4.2. vandens tiekimą (vandens kokybę, kiekį, slėgį) ir nuotekų šalinimą, kai objektas prie vandens tiekimo ar nuotekų tinklų yra prijungtas pažeidžiant Lietuvos Respublikos Statybos įstatymo ir kitų teisės aktų reikalavimus ir jei dėl to nėra **Vandens tiekėjo** kaltės.

8. **Vartotojas**, nevykdydamas šia Sutartimi prisiimtų įsipareigojimų ar netinkamai juos vykdydamas, Lietuvos Respublikos įstatymų nustatyta tvarka privalo atlyginti **Vandens tiekėjo** patirtą žalą.

9. **Vartotojas** yra informuotas, kad, jamnevykdant arba netinkamai vykdant šioje sutartyje nurodytas jam priklausančias pinigines prievoles, **Vandens tiekėjas** turi teisėtą interesą informaciją apie **Vartotoją** ir jo įsiskolinimą teikti ir teiks kreditų valdymo bendrovėms, tvarkančioms skolininkų registrus, o taip pat be **Vartotojo** atskiro sutikimo savo pasirinktam trečiajam asmeniui turi teisę pavesti su skolos išieškojimu susijusius veiksmus (priminimų bei raginimų siuntimą ir/ar įteikimą duomenų apie **Vartotoją** ar jo įsiskolinimą tvarkymą, ieškinių pateikimą ir pan.), taip pat turi teisę perleisti visą reikalavimą ar jo dalį. **Vartotojas** privalo padengti visas su skolos išieškojimu susijusias **Vandens tiekėjo** išlaidas ir atlyginti kitus patirtus nuostolius.

**IV. GERIAMOJO VANDENS TIEKIMO IR NUOTEKŲ TVARKYMO PASLAUGŲ KAINŲ NUSTATYMAS**

1. Geriamojo vandens tiekimo ir nuotekų tvarkymo paslaugų kainos nustatomos ir keičiamos Lietuvos Respublikos geriamojo vandens tiekimo ir nuotekų tvarkymo įstatymo ir kitų teisės aktų nustatyta tvarka.
2. apie pasikeitusias geriamojo vandens tiekimo ir nuotekų tvarkymo paslaugų kainas **Vandens tiekėjas** praneša **Vartotojui**, apie tai paskelbdamas vietos spaudoje ne vėliau kaip likus 30 dienų iki geriamojo vandens tiekimo ir nuotekų tvarkymo paslaugų kainų įsigaliojimo.

**V. ATSISKAITYMO TVARKA**

12. **Vartotojo** suvartoto geriamojo vandens kiekis nustatomas pagal vandens apskaitos prietaiso (-ų), įrengto (-ų) ties vandens tiekimo ir vartojimo riba, rodmenis, išskyrus Sutartyje numatytus atvejus. Informacija apie vandens apskaitos prietaisą (-us) ir kita informacija, susijusi su **Vartotojui** teikiamų paslaugų apskaita, nurodyta Sutarties priede Nr.1, kuris yra neatsiejama Sutarties dalis. Priedas gali būti keičiamas, kai pasikeičia jame nurodyti duomenys.

13. **Vandens tiekėjo** priimtų iš **Vartotojo** tvarkyti nuotekų kiekis prilyginamas patiekto geriamojo vandens kiekiui. Tais atvejais, kai pagal šią Sutartį **Vartotojui** nėra tiekiamas geriamasis vanduo, o jis naudojasi tik nuotekų tvarkymo paslaugomis, **Vandens tiekėjo** priimtų iš **Vartotojo** tvarkyti nuotekų kiekis nustatomas pagal šios Sutarties priede Nr.1 nurodyto geriamojo vandens apskaitos prietaiso rodmenis.

14. Jeigu dėl techninių ar kitų priežasčių nėra galimybės įrengti geriamojo vandens apskaitos prietaisų, už **Vandens tiekėjo** patiektągeriamąjį vandenį ir (arba) suteiktas nuotekų tvarkymo paslaugas atsiskaito pagal vidutinį savivaldybėje suvartojamo geriamojo vandens kiekį, kurį apskaičiuoja **Vandens tiekėjas** kiekvienais metais iki vasario 1 d. ir skelbia savo interneto svetainėje. Jeigu **Vartotojo** gyvenamosiose patalpose (bute/individualiame gyvenamajame name) nėra deklaruotas nė vienas gyventojas,už **Vandens tiekėjo** patiektągeriamąjį vandenį ir (arba) suteiktas nuotekų tvarkymo paslaugas atsiskaito pagal vidutinį savivaldybėje suvartojamo geriamojo vandens kiekį vienam gyventojui.

15. Atsisakius įleisti **Vandens tiekėjo** įgaliotą atstovą, pateikusį **Vandens tiekėjo** įgalioto asmens pasirašytą prašymą ir **Vandens tiekėjo** išduotą darbo pažymėjimą su darbuotojo nuotrauka, vardu, pavarde, pareigomis, darbo dienomis nuo 8 iki 20 val. į butą (patalpas) ar bendrojo naudojimo patalpas atlikti tam tikrus veiksmus, nuo atsisakymo įleisti dienos (atsisakymo įleisti diena laikoma diena, kurią **Vartotojas** informavo, kad atsisako įleisti **Vandens tiekėjo** įgaliotą atstovą atlikti tam tikrus veiksmus, arba pirma kalendorinė diena pasibaigus registruotame laiške nurodytam terminui) **Vartotojo** suvartoto geriamojo vandens kiekis ir (ar) išleistų nuotekų kiekis skaičiuojamas vidutinį savivaldybėje suvartojamo geriamojo vandens kiekį padauginus iš koeficiento 2. Tokiu būdu suvartoto geriamojo vandens ir (ar) nuotekų kiekis skaičiuojamas, kol bus atlikti tam tikri veiksmai.

 16. Kai nustatoma, kad geriamojo vandens apskaitos prietaisas ne dėl **Vartotojo** kaltės sugedo (įstrigo sparnuotė, sugedo skaičiavimo mechanizmas ar pan.) ir Vartotojas informavo (raštu, telefonu, elektroninėmis ryšio priemonėmis ir pan.) Vandens tiekėją apie šį gedimą, sunaudoto geriamojo vandens kiekis ir (ar) nuotekų kiekis, kol bus įrengtas ar pakeistas geriamojo vandens apskaitos prietaisas, nustatomas pagal vidutinį savivaldybėje suvartojamo geriamojo vandens kiekį.

17. Kai nustatoma, kad geriamojo vandens apskaitos prietaisas įrengtas **Vartotojo** patalpose ar bendrojo naudojimo patalpose yra sugadintas, pažeistas, nustatyti požymiai, kad buvo naudojamos mechaninės ar kitos priemonės, siekiant sumažinti apskaitos prietaiso rodmenis, **Vartotojo** sunaudoto geriamojo vandens kiekis nustatomas skaičiuojant, kad vanduo tekėjo 0,35 (trisdešimt penkių šimtųjų) metro per sekundę greičiu vandentiekio vamzdyno skersmeniu dvidešimt keturias valandas per parą per visą nustatytą pažeidimo laikotarpį. Jeigu pažeidimo laikotarpio neįmanoma nustatyti, sunaudoto geriamojo vandens kiekis apskaičiuojamas ne ilgesniam kaip vieno mėnesio laikotarpiui. Pašalinus pažeidimus, sunaudoto vandens kiekis neperskaičiuojamas.

 18. Jeigu **Vartotojo** gyvenamosiose patalpose (bute/individualiame gyvenamajame name) neįrengti vandens apskaitos prietaisai ir nebuvo surašytas aktas, pasirašytas**Vartotojo** ir **Vandens tiekėjo**, kad dėl techninių ar kitų priežasčių nėra galimybės įrengti vandens apskaitos prietaisų, suvartoto vandens ir pašalintų nuotekų kiekis iki kol bus įrengti vandens apskaitos prietaisai skaičiuojamas pagal vidutinį savivaldybėje suvartojamo geriamojo vandens kiekį, nustatytą vienam gyventojui, padaugintą iš koeficiento 2.

19. Jei **Vartotojas** iki einamojo mėnesio paskutinės kalendorinės dienos nedeklaravo vandens apskaitos prietaiso (-ų) rodmenų, tai suvartoto vandens kiekis už einamąjį mėnesį apskaičiuojamas pagal dvylikos mėnesių, einančių prieš mėnesį, kurį **Vartotojas** nedeklaravo vandens apskaitos prietaiso (-ų) rodmenų, vidutinį vandens suvartojimą. **Vartotojui** deklaravus rodmenis, vandens kiekis, apskaičiuotas pagal vidutinį vandens suvartojimą, patikslinamas pagal deklaruotus vandens apskaitos prietaisų rodmenis.

1. Geriamojo vandens kiekis, sunaudotas bendrom daugiabučio gyvenamojo namo reikmėms (laiptinių plovimui, šiukšlių šalintuvų plovimui, vidaus vandens tiekimo tinklų plovimui, namo vidaus vandentiekio sistemos ištuštinimui ir pan.), apskaičiuojamas vadovaujantis LR aplinkos ministro 2015 m. spalio 15 d. įsakymu Nr. D1-744 patvirtintomis Geriamojo vandens tiekimo ir nuotekų tvarkymo infrastruktūros naudojimo ir priežiūros taisyklėmis (su visais vėlesniais papildymais ir pakeitimais).
2. **Vandens tiekėjas** apskaičiuoja už per ataskaitinį mėnesį suvartotą geriamąjį vandenį ir (ar) suteiktas nuotekų tvarkymo paslaugas mokėtiną pinigų sumą ir pateikia (išsiunčia paštu arba el. paštu) **Vartotojui** apmokėjimo dokumentą iki kito mėnesio, einančio po ataskaitinio laikotarpio, 10 dienos.
3. Už per ataskaitinį mėnesį suvartotą geriamąjį vandenį ir suteiktas nuotekų tvarkymo paslaugas, įskaitant suvartotą geriamąjį vandenį bendroms namo reikmėms, **Vartotojas** sumoka **Vandens tiekėjui** iki kito mėnesio, einančio po ataskaitinio laikotarpio, paskutinės kalendorinės dienos. **Vartotojas** gali pasirinkti labiausiai jam priimtinąatsiskaitymo būdą.
4. Jeigu **Vartotojas** šioje Sutartyje nustatytu terminu neatsiskaito už suvartotą geriamąjį vandenį ir suteiktas nuotekų tvarkymo paslaugas, **Vandens tiekėjas** už kiekvieną pavėluotą dieną apskaičiuoja jam 0,02 (dviejų šimtųjų) procentų dydžio delspinigius nuo laiku nesumokėtos sumos, taip pat gali nutraukti, sustabdyti ar apriboti geriamojo vandens tiekimą ir nuotekų priėmimą Viešosios vandens tiekimo sutarties standartinių sąlygų numatyta tvarka.
5. **Vartotojo** įmokos paskirstomos LR CK numatyta tvarka.

25. Skolos, dėl kurių išieškojimo jau kreiptasi į antstolių kontoras, dengiamos pagal antstolių pavedimuose nurodytas bylas.

26. Jeigu **Vartotojas** apmoka didesnę, negu **Vandens tiekėjo** apmokėjimo dokumente nurodyta suma, jo permokėta suma laikoma avansiniu mokėjimu už ateinantį ataskaitinį laikotarpį, jeigu atskiru raštišku pareiškimu **Vartotojas** nenurodo kitaip.

1. **Vartotojas** už suteiktas **Vandens tiekėjo** paslaugas laikomas atsiskaitęs nuo tada, kai **Vartotojo** sumokėtos lėšos įskaitomos į **Vandens** **tiekėjo** sąskaitą.

**VI. KITOS SUTARTIES SĄLYGOS**

1. Jei **Vartotojo** geriamojo vandens naudojimo įrenginiai nėra prijungti prie **Vandens tiekėjo** vandens tiekimo tinklų, tai šios sutarties punktai, susiję su geriamojo vandens tiekimu, netaikomi. Jei **Vartotojo** nuotekų įrenginiai nėra prijungti prie **Vandens tiekėjo** nuotekų tinklų, tai šios sutarties punktai, susiję su nuotekomis, netaikomi.
2. Kitos šioje Sutartyje nenumatytos Šalių teisės ir pareigos nustatytos Lietuvos Respublikos geriamojo vandens tiekimo ir nuotekų tvarkymo įstatyme bei jį lydinčiuose poįstatyminiuose teisės aktuose.
3. Ši sutartis įsigalioja nuo pasirašymo momento.
4. **Vandens tiekėjas**, gavęs informaciją iš **Vartotojo,** Valstybės įmonės Registrų centro ar trečiųjų asmenų apie gyvenamųjų patalpų (buto/individualaus gyvenamojo namo) savininko ar nuomininko pasikeitimą, pasilieka sau teisę vienašališkai nutraukti šią rašytinę sutartį ir laikyti, kad konkliudentiniais veiksmais yra sudaryta geriamojo vandens tiekimo ir nuotekų tvarkymo sutartis su nauju gyvenamųjų patalpų (buto/individualaus gyvenamojo namo) savininku ar nuomininku (Lietuvos Respublikos civilinio kodekso 6.384 str.). Tokiu atveju Sutartis su **Vartotoju** pripažįstama nutraukta nuo nuosavybės teisės į gyvenamąsias patalpas (butą/ individualų gyvenamąjį namą) perleidimo momento ar nuomos sutarties nutraukimo (pasibaigimo) momento, tačiau Sutarties nutraukimas nepanaikina teisės reikalauti atlyginti nuostolius, susidariusius dėl to, kad neįvykdyta Sutartis, ir netesybas.
5. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami kompetentingame Lietuvos Respublikos teisme arba **Vartotojas** turi teisę kreiptis į institucijas, nagrinėjančias ginčus ar skundus neteismine tvarka. Institucijos, nagrinėjančios **Vartotojo ir Vandens tiekėjo** ginčus ir skundus neteismine tvarka:

 32.1. Valstybinė energetikos reguliavimo taryba – nagrinėja vartotojų ginčus dėl geriamojo vandens tiekimo ir nuotekų tvarkymo paslaugų, paviršinių nuotekų tvarkymo paslaugų, laikino atjungimo nuo (prijungimo prie) geriamojo vandens tiekimo tinklų kainų ir jų taikymo.

 Verkių g. 25C-1, LT-08223 Vilnius, tel. 8 800 20500, el. p. rastine@regula.lt, <https://www.regula.lt/Puslapiai/default.aspx>.

 32.2. Valstybinė vartotojų teisių apsaugos tarnyba – nagrinėja vartotojų skundus dėl geriamojo vandens tiekimo ir (arba) nuotekų tvarkymo sutarčių nesąžiningų sąlygų taikymo, geriamojo vandens apskaitos, vandentiekio avarijų, geriamojo vandens tiekimo nutraukimo, sustabdymo ar ribojimo ir sąskaitų pateikimo.

 Vilniaus g. 25, LT-1402 Vilnius, tel. (8 5) 262 6751, el. p. tarnyba@vvtat.lt, https://[www.vvtat.lt](http://www.vvtat.lt).

 32.3. Valstybinė maisto ir veterinarijos tarnyba *–* skundus dėl tiekiamo geriamojo vandens saugos ir kokybės reikalavimų. Kretingos g. 62, LT-92325 Klaipėda, tel. (8 46) 35 02 42, el. p. https://vmvt.lt/kontaktai/valstybines-maisto-ir-veterinarijos-tarnybos-klaipedos-departamentas

 32.4. Savivaldybės vykdomoji institucija – nagrinėja skundus dėl geriamojo vandens išgavimo, tiekimo, paviršinių nuotekų tvarkymo ir nuotekų tvarkymo paslaugų teikimo organizavimo ir koordinavimo, geriamojo vandens tiekimo ir nuotekų tvarkymo infrastruktūros objektų, būtinų viešajam geriamojo vandens tiekimui ir (arba) nuotekų tvarkymui, perdavimo ar naudojimo Geriamojo vandens tiekimo ir nuotekų tvarkymo įstatyme nurodytais būdais organizavimo.

 Klaipėdos miesto savivaldybės rekvizitai:

 Liepų g. 11, LT-91502 Klaipėda. tel. (8 46) 39 60 66, el. p. dokumentai@klaipeda.lt, <https://www.klaipeda.lt/>

 Klaipėdos rajono savivaldybės rekvizitai:

 Klaipėdos g. 2, LT-96130 Gargždai, tel. (8 46) 47 20 25, el.p. savivaldybe@klaipedos-r.lt, https://www.klaipedos-r.lt/

1. Nuo šios Sutarties pasirašymo momento nustoja galioti anksčiau sudaryta sutartis dėl geriamojo vandens tiekimo į šioje sutartyje numatytas gyvenamąsias patalpas (butą/individualų gyvenamąjį namą) ir nuotekų tvarkymo paslaugų teikimo.
2. Jeigu pasikeitus teisės aktams, reglamentuojantiems geriamojo vandens tiekimą bei nuotekų tvarkymą, kuri nors Sutarties nuostata tampa prieštaraujančia pasikeitusių teisės aktų normoms, tiesiogiai taikomos naujos tų teisės aktų nuostatos.
3. Neatsiejama šios Sutarties dalimi laikomi šie Sutarties priedai:

35.1.1. priedas Nr.1 „Duomenys apie **Vartotojo** gyvenamąsias patalpas bei Šalių individualiai aptartos sąlygos“.

1. Ši Sutartis sudaryta dviem vienodą juridinę galią turinčiais egzemplioriais – po vieną kiekvienai Šaliai.
	* + 1. **ŠALIŲ PATVIRTINIMAI**
2. Pasirašydamos šią sutartį Šalys patvirtina viena kitai, kad:

 37.1. Susipažino su visomis šios sutarties sąlygomis ir jos yra suprantamos ir aiškios.

 37.2. Šalys sutartį pasirašo laisva valia.

 37.3. Šalis yra teisėtai veikiantis asmuo ir gali vykdyti šioje sutartyje prisiimtus įsipareigojimus.

* + - 1. **INFORMACIJOS TEIKIMAS**

 **Vandens tiekėjas Vartotojas**

|  |  |  |
| --- | --- | --- |
|  | Kontaktiniai telefonai | Kontaktiniai telefonai |
| Dėl sutarčių sudarymo | (8 46) 38 58 83, 46 61 53, 39 72 91, 39 72 94(8 46) 39 72 93, 46 61 46, 39 70 23 | «Pirkejo\_kontaktai» |
| Dėl sąskaitų | (8 46) 38 58 83, 46 61 53, 39 72 91, 39 72 94 | «Pirkejo\_kontaktai» |
| Dėl skolų | (8 46) 46 61 49, 46 61 48, 39 72 92, 39 72 89 | «Pirkejo\_kontaktai» |

1. Pasikeitus kontaktiniams telefonams, šalys įsipareigoja per 15 (penkiolika) kalendorinių dienų informuoti viena kitą apie pasikeitimą.
2. Laikantis asmens duomenų teisinės apsaugos reikalavimų, visa informacija **Vartotojui** apie Sutarties vykdymą, vandens tiekimą bei nuotekų tvarkymą bus teikiama šioje Sutartyje nurodytais būdais (Sutartyje nurodytu **Vartotojo** pašto adresu, telefono numeriu ar/ir elektroninio pašto adresu) ir/arba per Elektroninės sąskaitos ir rodmenų deklaravimo sistemos savitarnos svetainę https://esaskaita.vanduo.lt. Pageidaujamus informacijos gavimo būdus **Vartotojas** gali keisti bei pildyti pateikdamas atskirą rašytinį prašymą.
3. Vykdydamas šią Sutartį, **Vandens tiekėjas** tvarko šioje Sutartyje ir Pranešime apie asmens duomenų tvarkymą nurodytus **Vartotojo** asmens duomenis. Plačiau apie **Vartotojo** teises ir tai, kaip **Vandens tiekėjas** vykdo asmens duomenų tvarkymą - <https://www.vanduo.lt/asmens-duomenu-apsaugos-pareigunas>. **Vandens tiekėjui** teisė Sutarties vykdymo tikslais tvarkyti **Vartotojo** asmens kodą (**Vartotojo** pasirinkimu pažymėti X):

|  |  |  |  |
| --- | --- | --- | --- |
| Suteikiama |  | Nesuteikiama |  |

**Patvirtiname, kad visos šiame skyriuje nurodytos sutarties sąlygos Šalių buvo individualiai aptartos:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 *(****Vandens tiekėjo*** *atstovo pareigos, vardas, pavardė, parašas) (****Vartotojo*** *vardas, pavardė, parašas)*

**IX. ŠALIŲ ADRESAI, REKVIZITAI, PARAŠAI**

|  |  |
| --- | --- |
| **Vandens tiekėjas** | **Vartotojas** |
| Ryšininkų g. 11, LT-91116 KlaipėdaGeriamojo vandens tiekimo ir nuotekų tvarkymoveiklos licencija Nr.L7-GVTNT-44, išduota 2015-07-09Tel: (8 46) 22 02 20 El. paštas: rodmenys@vanduo.lt | «Pirkejo\_pavadinimas» |
| (vardas, pavardė) |
| «Pirkejo\_adresas» «Objekto\_miestas» |
|  |
| «Pirkejo\_kontaktai» |
| (telefonas namų, darbo, el. paštas) |
|  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **«Pirkejo\_pavadinimas»**\_\_\_\_\_\_\_\_\_\_\_\_\_\_

 (pareigos, vardas, pavardė, parašas) (vardas, pavardė, parašas)

A.V. Galioja be antspaudo.

Sutartį parengė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pareigos, vardas, pavardė, parašas)

|  |  |
| --- | --- |
| **Klaipėda** Vartotojo kodas: «Pirkejo\_kodas»Objekto kodas: «Objekto\_kodas» | **Priedas**  **Nr.1 prie** «Sutarties\_data»**ŠALTO GERIAMOJO VANDENS TIEKIMO IR (ARBA) NUOTEKŲ TVARKYMO PASLAUGŲ PIRKIMO-PARDAVIMO SUTARTIES Nr.** «Sutarties\_numeris» |

1. Vartotojas suteikia **Vandens tiekėjui** šią informaciją apie jam nuosavybės teise priklausančias gyvenamąsias/nuomojamas (reikalinga pabraukti) patalpas į kurias **Vandens tiekėjas** teikia geriamąjį vandenį:

1. Gyvenamųjų patalpų tipas:
	1. Daugiabučio namo butas 🞏
	2. Individualus gyvenamasis namas. 🞏
2. Teikiamos paslaugos:
	1. Vandens tiekimas 🞏;
	2. Nuotekų šalinimas ir tvarkymas 🞏
3. Paslaugų pirkimo ir pardavimo vieta atsiskaitymui:
	1. namo įvadas 🞏;
	2. daugiabučio namo butas 🞏
4. Duomenys apie nuotekų tvarkymą:
	1. Nuotekos patenka į vandens tiekėjo eksploatuojamus nuotekų tinklus 🞏
	2. Nuotekos patenka į nuotekų surinkimo talpyklas ar vietinius nuotekų valymo įrenginius 🞏
	3. Nuotekos pilamos į mobiliąsias nuotekų talpyklas 🞏
5. Gyvenančių žmonių skaičius gyvenamojoje patalpoje: «Gyvenanciu\_zm\_sk»
6. Deklaruotų žmonių skaičius gyvenamojoje patalpoje: «Deklaruotu\_zm\_sk»
7. Geriamojo vandens apskaitos prietaisai gyvenamojoje patalpoje. **Yra / Nėra** (reikalinga pabraukti)

|  |  |  |  |  |
| --- | --- | --- | --- | --- |
| Apskaitos prietaisas «AP\_tipas\_1» | Tipas, diametras«AP\_modelis\_1» «AP\_diametras\_1» | Patikros data «AP\_patikr\_data\_1» | Prietaiso Nr. «AP\_nr\_1» | Rodmenys «AP\_rodmenys\_1» |
|  |
| Apskaitos prietaisas «AP\_tipas\_3» | Tipas, diametras «AP\_modelis\_3» «AP\_diametras\_3» | Patikros data «AP\_patikr\_data\_3» | Prietaiso Nr. «AP\_nr\_3» | Rodmenys «AP\_rodmenys\_3» |
|  |
| Apskaitos prietaisas «AP\_tipas\_5» | Tipas, diametras «AP\_modelis\_5» «AP\_diametras\_5» | Patikros data «AP\_patikr\_data\_5» | Prietaiso Nr. «AP\_nr\_5» | Rodmenys «AP\_rodmenys\_5» |
|  |
| Apskaitos prietaisas «AP\_tipas\_2» | Tipas, diametras «AP\_modelis\_2» «AP\_diametras\_2» | Patikros data «AP\_patikr\_data\_2» | Prietaiso Nr. «AP\_nr\_2» | Rodmenys «AP\_rodmenys\_2» |
|  |
| Apskaitos prietaisas «AP\_tipas\_4» | Tipas, diametras «AP\_modelis\_4» «AP\_diametras\_4» | Patikros data «AP\_patikr\_data\_4» | Prietaiso Nr. «AP\_nr\_4» | Rodmenys «AP\_rodmenys\_4» |
|  |
| Apskaitos prietaisas «AP\_tipas\_6» | Tipas, diametras «AP\_modelis\_6» «AP\_diametras\_6» | Patikros data «AP\_patikr\_data\_6» | Prietaiso Nr. «AP\_nr\_6» | Rodmenys «AP\_rodmenys\_6» |
|  |

1. Kita informacija.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 9. Patvirtinu, kad vandens apskaitos prietaisai yra tvarkingi ir nepažeisti.

 **«Pirkejo\_pavadinimas»**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (VARTOTOJO vardas, pavardė, parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **«Pirkejo\_pavadinimas»**\_\_\_\_\_\_\_\_\_\_\_\_\_\_\_\_\_\_

 (pareigos, vardas, pavardė, parašas) (vardas, pavardė, parašas)

A.V. Galioja be antspaudo.

 Visi sutarties priedo punktai man suprantami ir aiškūs.